
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 230 


25 Οκτωβρίου 2000 


ΑΠΟΦΑΣΕΙΣ 

Αριθ. 5975 

Περί δημοσιεύσεως στην Εφημερίδα της Κυβερνήσεως 
αποφάσεωςτης Ολομέλειας της Βουλής «Για την τρο¬ 
ποποίηση διατάξεων του Κανονισμού της Βουλής». 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος και το άρθρο 
118 παρ. 3 του Κανονισμού της Βουλής (Μέρος Κοινο¬ 
βουλευτικό) σε συνδυασμό με το άρθρο 91 του Κανονι¬ 
σμού της Βουλής (Μέρος Β'- ΦΕΚ51 Α'/10.4.1997). 

2. Την από 2 Οκτωβρίου 2000 πρόταση του Προέδρου 
της Βουλής. 

3. Την πρόταση όπως αυτή διαμορφώθηκε με το από 10 
Οκτωβρίου 2000 πρακτικό - έκθεση της επί του Κανονι¬ 
σμού της Βουλής Επιτροπής. 

4. Την κατά την ΛΒ' συνεδρίαση της 13ης Οκτωβρίου 
2000 απόφαση της Ολομέλειας της Βουλής των Ελλήνων 
κατά την οποία ψηφίστηκε ομοφώνως η από 2 Οκτωβρίου 
2000 πρόταση του Προέδρου της Βουλής «Για την τρο¬ 
ποποίηση διατάξεων του Κανονισμού της Βουλής», όπως 
διαμορφώθηκε από την επί του Κανονισμού της Βουλής 
Επιτροπή. 

Παραγγέλλουμε 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 

Για την τροποποίηση διατάξεων 
του Κανονισμού της Βουλής 

Άρθρο 1 

1. Το πρώτο εδάφιο της παρ. 1 του άρθρου 53 αντικαθί¬ 
σταται ως εξής: 

«Η Ολομέλεια της Βουλής συνεδριάζει τρεις φορές την 
εβδομάδα, την Τρίτη, την Τετάρτη και την Πέμπτη, για τη 
διεξαγωγή του νομοθετικού έργου και δύο φορές την 
εβδομάδα, τη Δευτέρα και την Παρασκευή για την άσκη¬ 
ση του κοινοβουλευτικού ελέγχου.». 

2. Η παρ. 1 του άρθρου 54 αντικαθίσταται ως εξής: 

«1. Οι συνεδριάσεις της Ολομέλειας της Βουλής της 


Δευτέρας και Τρίτης αρχίζουν την 18.00 ώρα και της Τε¬ 
τάρτης, Πέμπτης και Παρασκευής την 10.30 ώρα.». 

3. Στην παρ. 2 του άρθρου 129 διαγράφονται οι λέξεις: 
«ή ο εξουσιοδοτημένος από την Κυβέρνηση Υπουργός». 

4. Το πρώτο εδάφιο της παρ. 3 του άρθρου 129 αντικα¬ 
θίσταται ως εξής: 

«Σε κάθε περίπτωση ο Πρωθυπουργός μία φορά τουλά¬ 
χιστον την εβδομάδα και σε δύο τουλάχιστον ερωτήσεις, 
που επιλέγει, απαντά ο ίδιος, εκτός εάν το θέμα της ερώ¬ 
τησης είναι της αποκλειστικής αρμοδιότητας Υπουργού, 
οπότε απαντά εκείνος.». 

5. Η παρ. 4 του άρθρου 129 αντικαθίσταται ως εξής: 

«4. Η επίκαιρη ερώτηση πρέπει να είναι γραπτή και σύ¬ 
ντομη και να περιέχει τα στοιχεία που είναι απολύτως ανα¬ 
γκαία για το σαφή προσδιορισμό του θέματος και μόνο, 
στο οποίο αναφέρεται, καθώς κοιτών αντίστοιχων, δύοτο 
πολύ, συγκεκριμένων ερωτημάτων, που πρέπει να απα¬ 
ντηθούν. 

Η Διάσκεψη των Προέδρων προσδιορίζει με απόφασή 
της τη μορφή, την έκταση, τα στοιχεία του επικαίρου και 
κάθε άλλο σχετικό στοιχείο της ερώτησης, σύμφωνα με 
τον Κανονισμό. Επίκαιρες ερωτήσεις, που δεν ανταποκρί- 
νονται στους όρους της απόφασης αυτής, δεν συζητού- 
νται αν αυτό αποφασίσει η Διάσκεψη ή εξουσιοδοτημένα 
από αυτή μέλη της, στα οποία περιλαμβάνεται και μέλος 
της που ανήκει στην ίδια Κοινοβουλευτική Ομάδα με τον ή 
τους Βουλευτές, των οποίων η ερώτηση κρίνεται. 

Στις περιπτώσεις αυτές ακολουθείται από την αρμόδια 
υπηρεσία η διαδικασία των παραγράφων 3,4 και 5 του άρ¬ 
θρου 126.». 

6. Η παρ. 4 του άρθρου 143 αντικαθίσταται ως εξής: 

«4. Η συζήτηση αρχίζει με την αγόρευση του Πρωθυ¬ 
πουργού, μετά την οποία ακολουθούν οι αγορεύσεις των 
Προέδρων των Κοινοβουλευτικών Ομάδων, καθώς και 
ενός ή δύο Υπουργών, και ολοκληρώνεται, χωρίς να διε- 
ξαχθεί ψηφοφορία, σε μία συνεδρίαση. 

Η διάρκεια της αγόρευσης του Πρωθυπουργού είναι 
τριάντα (30) λεπτά της ώρας, του Αρχηγού της Αξιωματι¬ 
κής Αντιπολίτευσης κοιτών Προέδρων των άλλων Κοινο¬ 
βουλευτικών Ομάδων είκοσι πέντε (25) λεπτά της ώρας 
και των Υπουργών δεκαπέντε (15) λεπτά της ώρας. Ο χρό¬ 
νος αγόρευσης εκείνου που προκαλεί τη συζήτηση προ¬ 
σαυξάνεται κατά πέντε (5) λεπτά της ώρας. 

Δικαίωμα δευτερολογίας έχουν για δεκαπέντε (15) λε- 

πτά της ώρας ο Πρωθυπουργός και για δέκα (10) λεπτά 
της ώρας οι Πρόεδροιτων Κοινοβουλευτικών Ομάδων και 
οι Υπουργοί. Ο Πρωθυπουργός μπορεί να τριτολογήσει 
για πέντε (5) λεπτά της ώρας. 

Ο χρόνος ομιλίας Υπουργού που παρεμβαίνει στο στά¬ 
διο των κυρίων αγορεύσεων ή των δευτερολογιών πριν 
ολοκληρωθούν οι αγορεύσεις ή οι δευτερολογίες των 
Προέδρων των Κοινοβουλευτικών Ομάδων περιορίζεται 
στο ήμισυ του χρόνου που δικαιούται.». 

7. Η παρ. 5 του άρθρου 143 διαγράφεται. 

8. Η διάταξη του δευτέρου εδαφίου της παρ. 4 του άρ¬ 
θρου 88 του Κανονισμού της Βουλής (Μέρος Β' - ΦΕΚ 
51Α710.4.1997) αντικαθίσταται από 1.1.2000 ως εξής: 


«Οι διατάξεις της παρ. 1 του παρόντος άρθρου και του 
άρθρου 89 έχουν ανάλογη εφαρμογή και γι’ αυτούς, 
στους οποίους καταβάλλεται επίσης και η προβλεπόμενη 
από το άρθρο 5 παρ. 4 του ν. 2606/1998 (ΦΕΚ 89 Α') απο¬ 
ζημίωση.». 

Άρθρο 2 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 23 Οκτωβρίου 2000 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




